EL
15.9.2023
Επίσημη Εφημερίδα της Ευρωπαϊκής Ένωσης
L 228/83
Όλοι οι υπολογιζόμενοι απαιτούμενοι χρόνοι αναγράφονται με 4 ψηφία (ώρες και λεπτά).
Η σκιασμένη περιοχή που προηγείται του σημείου 3 συμπληρώνεται από τις υπηρεσίες εναέριας κυκλοφορίας και επικοινωνιών, εκτός εάν έχει ανατεθεί σε άλλον η αρμοδιότητα για την αποστολή μηνυμάτων σχεδίου πτήσης.
2.2.
Οδηγίες για την αναγραφή των δεδομένων υπηρεσιών εναέριας κυκλοφορίας Συμπληρώνονται τα σημεία 7 έως 18 και, όταν το ζητήσει η αρμόδια αρχή ή άλλως κρίνεται αναγκαίο, το σημείο 19 όπως αναφέρεται παρακάτω.
ΑΝΑΓΡΑΦΕΤΑΙ ένα από τα ακόλουθα χαρακτηριστικά αναγνώρισης αεροσκάφους, χωρίς να γίνει υπέρβαση των 7 αλφαριθμητικών χαρακτήρων και χωρίς παύλες ή σύμβολα: α) ο προσδιοριστής ΔΟΠΑ για τον φορέα εκμετάλλευσης του αεροσκάφους, ακολουθούμενος από τον διακριτικό αριθμό πτήσης (π.χ.
KLM511, NGA213, JTR25) όταν στη ραδιοτηλεφωνία το σήμα κλήσης που πρέπει να χρησιμοποιείται από το αεροσκάφος αποτελείται από τον τηλεφωνικό προσδιοριστή ΔΟΠΑ για τον φορέα εκμετάλλευσης, ακολουθούμενο από τον διακριτικό αριθμό πτήσης (π.χ.
KLM511, NIGERIA 213, JESTER 25)· ή β) η εθνικότητα ή το κοινό σήμα και το σήμα νηολόγησης του αεροσκάφους (π.χ. EIAKO, 4XBCD, N2567GA), όταν: 1) στη ραδιοτηλεφωνία, το σήμα κλήσης που πρέπει να χρησιμοποιείται από το αεροσκάφος αποτελείται μόνο από αυτό το αναγνωριστικό (π.χ.
CGAJS) ή προηγείται ο τηλεφωνικός προσδιοριστής του ΔΟΠΑ για τον φορέα εκμετάλλευσης του αεροσκάφους (π.χ. BLIZZARD CGAJS)· 2) το αεροσκάφος δεν είναι εξοπλισμένο με ραδιοσυσκευή.
Κανόνες πτήσης ΑΝΑΓΡΑΦΕΤΑΙ ένα από τα ακόλουθα γράμματα για να υποδειχθεί η κατηγορία των κανόνων πτήσης με τους οποίους προτίθεται να συμμορφωθεί ο χειριστής: I–
εάν προβλέπεται να εκτελεστεί ολόκληρη η πτήση σύμφωνα με IFR· ή
V–
εάν προβλέπεται να εκτελεστεί ολόκληρη η πτήση σύμφωνα με VFR· ή
Y–
εάν η πτήση εκτελείται αρχικά σύμφωνα με IFR και ακολουθούν μία ή περισσότερες μεταγενέστερες αλλαγές των κανόνων πτήσης· ή
Z–
εάν η πτήση εκτελείται αρχικά σύμφωνα με VFR και ακολουθούν μία ή περισσότερες μεταγενέστερες αλλαγές των κανόνων πτήσης.
Προσδιορίζεται στο σημείο 15 το σημείο ή τα σημεία στα οποία προβλέπεται αλλαγή των κανόνων πτήσης.
Τύπος πτήσης ΑΝΑΓΡΑΦΕΤΑΙ ένα από τα ακόλουθα γράμματα για να υποδειχθεί ο τύπος πτήσης, όταν αυτό απαιτείται από την αρμόδια αρχή: S–
για τακτική αεροπορική υπηρεσία·
N–
για έκτακτη υπηρεσία αεροπορικής μεταφοράς·
G–
για πτήση στο πλαίσιο της γενικής αεροπορίας·
M–
για πτήση στο πλαίσιο της πολεμικής αεροπορίας·
X–
για κατηγορία διαφορετική από τις ανωτέρω καθοριζόμενες.
Προσδιορίζεται η κατάσταση πτήσης μετά την ένδειξη STS στο σημείο 18 ή, όταν είναι αναγκαίο για να υποδειχθούν άλλοι λόγοι ειδικού χειρισμού από την υπηρεσία εναέριας κυκλοφορίας, αναφέρεται ο λόγος μετά την ένδειξη RMK στο σημείο 18.